wannaphong/clean_thaiwikipedia huggingface dataset:
# รอยโรคของเซลล์ประสาทสั่งการส่วนล่าง
รอยโรคที่เซลล์ประสาทสั่งการล่าง  เป็นรอยโรคที่มีผลต่อใยประสาทที่ส่งไปจากเซลล์ประสาทสั่งการล่างที่ปีกหน้า (anterior horn, anterior grey column) ของไขสันหลัง หรือที่นิวเคลียสประสาทสั่งการ (motor nuclei) ของประสาทสมองไปยังกล้ามเนื้อ
อาการหลักอย่างหนึ่งที่ใช้ระบุโรคนี้ก็คือ อัมพาตอ่อนเปียก (flaccid paralysis) เป็นอัมพาตที่เกิดพร้อมกับกล้ามเนื้อที่ปวกเปียก (คือไม่รักษาความตึง)
นี้เทียบกับรอยโรคที่เซลล์ประสาทสั่งการบน (upper motor neuron lesion) ซึ่งบ่อยครั้งมีอาการเป็นอัมพาตหดเกร็ง (spastic paralysis) คือ อัมพาตที่เกิดพร้อมกับภาวะกล้ามเนื้อตึงตัวมาก (hypertonia)

 อาการ 
 อัมพฤกษ์หรืออัมพาตกล้ามเนื้อ
 กล้ามเนื้อระริก (fibrillation)
 กล้ามเนื้อกระตุก (fasciculation) คือกล้ามเนื้อเฉพาะจุดเล็ก ๆ กระตุกแล้วคลายตัวซึ่งอาจมองเห็นได้ผ่านผิวหนัง มีเหตุจากหน่วยรับของกล้ามเนื้อที่เพิ่มขึ้นเพื่อชดเชยการไร้กระแสประสาท
 ภาวะกล้ามเนื้อตึงตัวน้อย (hypotonia) หรือการขาดความตึงตัว (atonia) โดยไม่ได้ขึ้นอยู่กับความเร็วการขยับกล้ามเนื้อ
 รีเฟล็กซ์น้อยเกิน (hyporeflexia) นอกจากรีเฟล็กซ์ที่เริ่มจากปลายประสาทส่วนลึกในร่างกาย (เช่น stretch reflex และ Golgi tendon reflex) ที่มีปัญหาแล้ว รีเฟล็กซ์แม้ที่เริ่มจากปลายประสาทที่ผิวหนังก็อาจลดลงหรือหายไปด้วย
 อ่อนกำลัง โดยจะอ่อนแอตรงเฉพาะระดับไขสันหลังที่มีปัญหา
รีเฟล็กซ์ฝ่าเท้าของกล้ามเนื้อยืดไม่ทำการ
กล้ามเนื้ออัมพฤกษ์/อัมพาต ตึงตัวน้อยหรือไม่ตึงตัว และรีเฟล็กซ์น้อยเกินหรือไม่มี ปกติจะเกิดทันทีหลังจากบาดเจ็บ
กล้ามเนื้อฝ่อ กล้ามเนื้อกระตุก และกล้ามเนื้อระริก เป็นอาการในระยะสุดท้ายของกล้ามเนื้อซึ่งเสียเส้นประสาทที่ส่งไปเลี้ยง จึงเห็นเป็นระยะนานกว่า
ลักษณะอีกอย่างก็คือการจำกัดอาการที่เฉพาะระดับไขสันหลัง คือเฉพาะกล้ามเนื้อที่ได้เส้นประสาทอันเสียหายจะเกิดอาการ

 เหตุ 
เหตุสามัญที่สุดของความเสียหายที่เซลล์ประสาทสั่งการล่างก็คือประสาทส่วนปลายได้รับบาดเจ็บ หรือติดเชื้อไวรัสที่ทำลายเซลล์ประสาทในปีกหน้าของไขสันหลังโดยเฉพาะ ๆ
กล้ามเนื้อจะฝ่อเพราะไม่ได้ใช้การ คือเส้นใยกล้ามเนื้อจะหดแล้วในที่สุดก็จะถูกแทนที่ด้วยเนื้อเยื่อเส้นใย
เหตุอื่น ๆ รวมทั้งกลุ่มอาการกิลแลง-บาร์เร, แบคทีเรียที่ก่อโรคโบทูลิซึมคือ Clostridium botulinum, โรคโปลิโอ และ cauda equina syndrome
เหตุสามัญอีกอย่างสำหรับการเสื่อมเซลล์ประสาทสั่งการล่างก็คือ อะไมโอโทรฟิก แลเทอรัล สเกลอโรซิส

 วินิจฉัยต่าง 
 โรคกล้ามเนื้ออ่อนแรงชนิดร้าย เป็นการเสียการสื่อประสาทที่แผ่นเชื่อมประสาทสั่งการและกล้ามเนื้อ
 อะไมโอโทรฟิก แลเทอรัล สเกลอโรซิส ทำให้เซลล์ประสาทสั่งการตาย แม้จะยังไม่รู้เหตุ แต่ก็เสนอว่า การสะสมโปรตีนอย่างผิดปกติเป็นพิษต่อเซลล์ประสาท
# คาโดมะ
คาโดมะ  เป็นนครในจังหวัดโอซากะ ประเทศญี่ปุ่น ตั้งอยู่ทางทิศตะวันออกเฉียงเหนือของนครโอซากะ ตามเส้นทางรถไฟสายเคฮัง

คาโดมะได้รับการยกฐานะเป็นนครเมื่อวันที่ 1 สิงหาคม ค.ศ. 1963 มีขนาดพื้นที่ทั้งสิ้น 12.28 ตารางกิโลเมตร มีจำนวนประชากร ณ วันที่ 1 กุมภาพันธ์ ค.ศ. 2023 จำนวน 116,828 คน คาโดมะเป็นที่ตั้งสำนักงานใหญ่ของบริษัทมัตสึชิตะ (พานาโซนิค คอร์ปอเรชั่น)
# กลุ่มคลื่นคิวอาร์เอส
thumb|Diagram showing how the polarity of the QRS complex in leads I, II, and III can be used to estimate the heart's electrical axis in the frontal plane.
กลุ่มคลื่น QRS  เป็นกลุ่มของคลื่นซึ่งเป็นส่วนหนึ่งของคลื่นไฟฟ้าหัวใจ ส่วนใหญ่จะเห็นอยู่ตรงกลางของชุดคลื่นไฟฟ้าหัวใจ และเห็นได้เด่นชัดที่สุด กลุ่มคลื่นนี้สอดคล้องกับจังหวะ depolarization ของห้องหัวใจซ้ายล่างและขวาล่าง ปกติกินเวลาประมาณ 0.06 - 0.10 วินาที แต่อาจสั้นกว่านี้ได้ในเด็กหรือขณะออกแรง

คลื่นไฟฟ้าหัวใจโดยปกติมีคลื่นที่เห็นได้อยู่ 5 ตัว ได้แก่คลื่น P, คลื่น T และกลุ่มคลื่น Q, R และ S ซึ่งกลุ่มคลื่น QRS นี้ แสดงถึงเหตุการณ์เดียวกันที่เกิดขึ้นพร้อมๆ กัน ส่วนใหญ่จึงถือว่าเป็นสิ่งเดียวกัน คลื่น Q คือคลื่นทิศเป็นลบ (หัวลง) ที่เกิดตามหลังคลื่น P คลื่น R คือคลื่นทิศเป็นบวกที่เกิดตามหลังมา และ คลื่น S คือคลื่นทิศเป็นลบที่ตามหลังคลื่น R จากนั้นเป็นคลื่น T ตามหลังคลื่น S และบางครั้งอาจมีคลื่น U ตามหลังได้อีก
# .info
.info เป็นโดเมนระดับบนสุดตามหมวด (gTLD) ในระบบการตั้งชื่อโดเมนบนอินเทอร์เน็ต ย่อมาจากคำว่า informative
# .biz
.biz เป็นโดเมนระดับบนสุดตามหมวด (gTLD) ในระบบการตั้งชื่อโดเมนบนอินเทอร์เน็ต ย่อมาจากคำว่า business
# .org
.org เป็นโดเมนระดับบนสุดตามหมวด (gTLD) ในระบบการตั้งชื่อโดเมนบนอินเทอร์เน็ต ย่อมาจากคำว่า organization
# .net
.net เป็นโดเมนระดับบนสุดตามหมวด (gTLD) ในระบบการตั้งชื่อโดเมนบนอินเทอร์เน็ต ย่อมาจากคำว่า network
# .gov
.gov เป็นโดเมนระดับบนสุดตามหมวด (gTLD) ในระบบการตั้งชื่อโดเมนบนอินเทอร์เน็ต ย่อมาจากคำว่า government 

ปัจจุบัน .gov ได้รับการสงวนไว้สำหรับหน่วยงานรัฐบาลของสหรัฐอเมริกาเท่านั้น อย่างไรก็ตามมีบางหน่วยงานที่ใช้ .us แทน หรือใช้ทั้งสองอย่าง
# .travel
.travel เป็นโดเมนระดับบนสุดตามหมวด (gTLD) ในระบบการตั้งชื่อโดเมนบนอินเทอร์เน็ต แสดงถึงวัตถุประสงค์ในตอนเริ่มแรกว่าใช้สำหรับตัวแทนด้านการท่องเที่ยว
# เอสแตล เบอร์นาดอตต์
เอสแตล โรเมน เบอร์นาดอตต์ เคาน์เตสแห่งวิสบอรย์ (26 กันยายน ค.ศ. 1904 — 28 พฤษภาคม ค.ศ. 1984) มีนามเดิมแต่แรกเกิดว่า เอสแตล โรเมน แมนวิลล์ หรืออาจรู้จักในนาม เอสแตล เอกสตรันด์ เป็นเคาน์เตสสวีเดนเชื้อสายอเมริกันที่มีบทบาทในการเป็นผู้นำคณะกรรมการกาชาดระหว่างประเทศ และเนตรนารีEstelle Ekstrand of Sweden; A Leader of the Girl Scouts, New York Times, June 5, 1984.

เธอได้สมรสกับเคานต์ฟอลเกแห่งวิสบอรย์ ซึ่งภายหลังสามีได้ถูกลอบสังหารขณะปฏิบัติหน้าที่ในอิสราเอล ในปี ค.ศ. 1948Estelle Bernadotte, Svensk Filmdatabas อย่างไรก็ตามเธอถือเป็นชาวอเมริกันคนแรกที่เสกสมรสกับเจ้านายจากราชวงศ์ยุโรปErik Lindorm, Gustaf V och hans tid 1928-1938, Stockholm : Wahlström & Widstrand, 1979, p 51.

ชื่อของเธอถูกนำมาตั้งเป็นพระนามของพระราชธิดาพระองค์แรกในมกุฎราชกุมารีวิกตอเรียแห่งสวีเดน คือ เจ้าหญิงเอสแตล ดัชเชสแห่งเอิสเตอร์เยิตลันด์Namnvalet Estelle väcker reaktioner, Dagens Nyheter, February 24, 2012.Estelle is Sweden's first royal baby in 30 years , Reuters, February 24, 2012.
# ลัมโบร์กีนี เรเบนตัน
ลัมโบร์กีนี เรเบนตัน (Lamborghini Reventón) เป็นรถยนต์นั่งสมรรถนะสูง เครื่องยนตร์กลางลำหลัง ขับเคลื่อนสี่ล้อ (AWD) 2 ประตู 2 ที่นั่ง ผลิตโดยบริษัทรถยนต์สัญชาติอิตาลี ลัมโบร์กีนี เปิดตัวในปี ค.ศ. 2007 ที่งานแฟรงค์เฟิร์ตมอเตอร์โชว์ และกลายเป็นรถที่มีมูลค่าสูงที่สุดในงาน ด้วยราคา 1 ล้านยูโร หรือ กว่า 1.5 ล้านดอลลาร์สหรัฐ เรเบนตัน สามารถทำความเร็วสูงสุดไว้ที่ 356 กม./ชม. (221.2 ไมล์ต่อชั่วโมง) ซึ่งบันทึกไว้ที่ดูไบ บริษัทลัมโบร์กีนี ก็ได้ออกมาประกาศว่า จะจำหน่ายเพียง 20 คันเท่านั้น (แม้ว่าเดิมทีจะมีข่าวลือว่า จะผลิตถึง 100 คันก็ตาม) แบ่งเป็น 10 คันที่สหรัฐอเมริกา 7 คันที่ยุโรป 1 คันที่แคนาดา และ 2 คันที่เอเซียโดยแต่ละคันจะทำเครื่องหมายการค้าเป็น 0/20 ส่วนคันที่ผลิตนอกเหนือจากจำนวนที่กล่าวมาจะนำไปเก็บไว้ที่พิพิธภัณฑ์ลัมโบร์กีนี 

ทั้ง ๆ ที่ตัวถังภายนอกได้รับการออกแบบใหม่เกือบทั้งหมด แต่เครื่องยนต์กลับใช้ระบบส่งกำลังทุกอย่าง รวมถึงเครื่องยนต์ V12 จากมูร์เซียลาโก เรเบนตัน ได้รับแรงบันดาลใจการออกแบบมาจาก "เครื่องบินขับไล่ที่เร็วที่สุด"
 
 เรเบนตัน โรดสเตอร์ 
thumb|right|เรเบนตัน โรดสเตอร์
เรเบนตัน โรดสเตอร์ เป็นรุ่นเสริมเปิดตัวที่แฟรงค์เฟิร์ตมอเตอร์โชว์ในปี ค.ศ. 2009 ใช้เครื่องยนต์จาก Murciélago LP 670-4 SuperVeloce ซึ่งก็คือตัวท็อปของมูร์เซียลาโก โดยจะมีการผลิตน้อยกว่าโฉมคูเป คือเพียง 15 คันเท่านั้น ด้วยราคาคันละกว่า 1,100,000 ยูโร เรเบนตัน โรดสเตอร์มีความเร็วสูงสุดต่ำกว่าเรเบนตันเล็กน้อย ความเร็วสูงสุดของมันคือ 205 ไมล์ต่อชั่วโมง โดยอัตราเร่ง 62 ไมล์ใช้เวลา 3.3 วินาทีhttp://blogs.insideline.com/straightline/2007/09/2007-frankfurt-auto-show-lamborghini-reventon.html
# .pro
.pro เป็นโดเมนระดับบนสุดตามหมวด (gTLD) ในระบบการตั้งชื่อโดเมนบนอินเทอร์เน็ต ย่อมาจากคำว่า professional

รีจิสทรีโปร (RegistryPro) ได้บรรลุข้อตกลงกับ ICANN เมื่อเดือนพฤษภาคม พ.ศ. 2545 ในการเปิดใช้งานโดเมน .pro และเริ่มเปิดใช้งานได้ในเดือนมิถุนายน 2547 โดยในช่วงนั้นยังจำกัดการใช้งาน ให้เฉพาะนักกฎหมาย นักบัญชี แพทย์ และวิศวกร ในประเทศสหรัฐอเมริกา, แคนาดา, สหราชอาณาจักร, ฝรั่งเศส และเยอรมนี ที่จะจดทะเบียนโดเมนเนมใน .pro ได้ ต่อมาเดือนกันยายน 2551 เริ่มอนุญาตให้ผู้เชี่ยวชาญ (professional) ที่ได้รับการรับรองจากรัฐบาลของประเทศต่าง ๆ ทั่วโลก จดทะเบียนโดเมนเนมใน .pro ได้

ในปี 2555 Afilias Limited เข้าครอบครองกิจการรีจิสทรีโปร และตั้งแต่วันที่ 16 พฤศจิกายน 2558 เป็นต้นมา กฎข้อบังคับเกี่ยวกับคุณสมบัติผู้ขอจดทะเบียนโดเมน .pro นั้นได้ถูกยกเลิก ทำให้บุคคลทั่วไป บริษัท องค์กร หรือกลุ่มใด ๆ ก็สามารถจดทะเบียนโดเมนที่เป็น .pro ได้ตั้งแต่นั้นเป็นต้นมา
# ลีเบรอวีล
ลีเบรอวีล  เป็นเมืองหลวงของประเทศกาบอง ก่อตั้งขึ้นเมื่อปี ค.ศ. 1849 มีประชากร 578,156 คน (ณ วันที่ 1 มกราคม ค.ศ. 2005) เป็นเมืองที่ใหญ่ที่สุดของประเทศและเป็นท่าเรือของแม่น้ำ Komo ที่อยู่ใกล้อ่าวกินีซึ่งเป็นศูนย์กลางของการค้าไม้

พื้นที่นี้เป็นที่อยู่อาศัยของชาวมปองเว นับตั้งแต่ก่อนที่ฝรั่งเศสจะได้ดินแดนนี้ในปี 1839 ต่อมาเป็นคณะเผยแผ่ศาสนาคริสเตียนชาวอเมริกัน และเป็นสถานที่ตั้งถิ่นฐานใหม่ของทาส ก่อนที่ลีเบรอวีลจะกลายเป็นเมืองท่าหลักของอาณานิคมอิเควทอเรียลแอฟริกาของฝรั่งเศส เมื่อถึงกาบองได้รับเอกราชในปี 1960 เมืองนี้กลายเป็นศูนย์กลางการค้าและศูนย์กลางการปกครองย่อยที่มีประชากร 32,000 คน ตั้งแต่ปี 1960 ลีเบรอวีลเติบโตขึ้นอย่างรวดเร็ว และปัจจุบันเป็นที่อยู่อาศัยของประชากรหนึ่งในสามของประเทศ
หมวดหมู่:เมืองหลวงในทวีปแอฟริกา
หมวดหมู่:เมืองในประเทศกาบอง
# กองทัพรัสเซีย
กองทัพสหพันธรัฐรัสเซีย  เป็นราชการทหารของประเทศรัสเซีย ก่อตั้งขึ้นหลังสหภาพโซเวียตล่มสลาย วันที่ 7 พฤษภาคม 2535 บอริส เยลต์ซินลงนามในคำสั่งประธานาธิบดีที่สถาปนากระทรวงกลาโหมรัสเซียและกำหนดให้หน่วยทหารกองทัพโซเวียตทั้งหมดในดินแดนสาธารณรัฐสังคมนิยมโซเวียตรัสเซียอยู่ใต้การควบคุมของรัสเซียGreg Austin & Alexey Muraviev, The Armed Forces of Russia in Asia, Tauris, 2000, p.130 ประธานาธิบดีรัสเซียเป็นผู้บัญชาการทหารของกองทัพ

จำนวนกำลังพลมีระบุในคำสั่งประธานาธิบดีรัสเซีย วันที่ 1 มกราคม 2551 มีการกำหนดทหาร 2,019,629 นาย รวมถึงทหาร 1,134,800 นายhttp://www.garant.ru/products/ipo/prime/doc/92625/ ในปี 2553 สถาบันศึกษายุทธศาสตร์ระหว่างประเทศประเมินว่ากองทัพรัสเซียมีกำลังพลประจำการราว 1,040,000 นาย และกองหนุน 2,035,000 นาย (ส่วนใหญ่เป็นอดีตทหารเกณฑ์)IISS Military Balance 2010, p. 222 หอบัญชีรัสเซียรายงานกำลังพลในกองทัพและได้รับค่าจ้างแท้จริงไว้ที่ 766,000 นายในเดือนตุลาคม 2556 ซึ่งไม่ตรงกับกำลังพลที่ระบุไว้ในคำสั่งประธานาธิบดี จนถึงเดือนธันวาคม 2556 กองทัพมีกำลังพลอยู่ที่ร้อยละ 82 ของกำลังพลที่ต้องการhttp://thefederalist-gary.blogspot.ro/2013/12/putin-to-hire-500000-professional.html
# ลิมโบ
ในเทววิทยาคริสตจักรคาทอลิก ลิมโบ (,), ขอบหรือพรมแดน หมายถึง "ขอบ" นรก) เป็นความคิดทางทฤษฎีเกี่ยวกับสภาพหลังความตายของผู้ที่เสียชีวิตในบาปกำเนิดโดยไม่ได้ถูกส่งไปยังนรก ลิมโบมิใช่คำสอนอย่างเป็นทางการของคริสตจักรโรมันคาทอลิกหรือนิกายอื่นของศาสนาคริสต์

 แหล่งข้อมูลอื่น
# สาธารณรัฐคาเรเลีย
สาธารณรัฐคาเรเลีย  หรือ สาธารณรัฐคาเรลียา (คาเรเลีย: ; ; เวปส์:) เป็นสาธารณรัฐในประเทศรัสเซีย ตั้งอยู่ทางตะวันตกเฉียงเหนือของประเทศส่วนที่อยู่ในทวีปยุโรป มีเมืองหลวงคือ เปโตรซาวอดสค์ มีประชากร 643,548 คน (ค.ศ. 2010) มีลักษณะภูมิประเทศคล้ายประเทศฟินแลนด์ ประกอบด้วยภูเขาเตี้ย ๆ มีทะเลสาบ ที่ลุ่มชื้นแฉะและธารน้ำอยู่ทั่วไป

คาเรเลียจัดตั้งขึ้นเป็นรัฐอิสระในยุคกลาง จนตกอยู่ใต้อำนาจของสวีเดนในคริสต์ศตวรรษที่ 17 รัสเซียได้ผนวกเข้ากับดินแดนของตนและตั้งเป็นสาธารณรัฐปกครองตนเองสังคมนิยมโซเวียตคาเรเลียในสหภาพโซเวียตเมื่อ ค.ศ. 1923 จากผลสงครามรัสเซีย-ฟินแลนด์ระหว่าง ค.ศ. 1939-1940 ฟินแลนด์ต้องเสียดินแดนบางส่วนให้กับสหภาพโซเวียต จึงมีการจัดตั้งสาธารณรัฐสังคมนิยมโซเวียตคาเรเลีย-ฟินแลนด์แทนสาธารณรัฐปกครองตนเองสังคมนิยมโซเวียตคาเรเลีย ในช่วงสงครามโลกครั้งที่สอง เยอรมนีและฟินแลนด์เข้ายึดครองบางส่วนของสาธารณรัฐนี้ จนยกเลิกสาธารณรัฐสังคมนิยมโซเวียตคาเรเลีย-ฟินแลนด์ ในปี ค.ศ. 1956 และเปลี่ยนมาเป็นสาธารณรัฐปกครองตนเองสังคมนิยมโซเวียตคาเรเลียอีกครั้ง จนเปลี่ยนสภาพเป็นสาธารณรัฐหนึ่งของรัสเซียหลังสหภาพโซเวียตล่มสลายลงในปี ค.ศ. 1991
# อู๋ จื่อซฺวี
อู๋ จื่อซฺวี เกิดในยุคชุนชิว เป็นลูกชายของหงอเสีย และเป็นน้องชายของหงอเสียง แต่เดิมเขาเป็นขุนนางในเมืองฌ้อ (รัฐฉู่)โดยมีตำแหน่งเป็นอาจารย์ของไทจูเกี๋ยน (太子建) เมื่อบิดาและพี่ชายของเขา ถูกฮุยบอเก๊กใส่ความหาว่า ทั้งสองรับสินบนมาจากเมืองจิ้นเพื่อหวังโจมตีเมืองฌ้อ(ฉู่) จนถูกประหารชีวิต เขาได้หลบหนีการจับกุมและได้รับความช่วยเหลือจากซินเปาสู่ จากนั้นพาไทจูเกี๋ยนไปอยู่ที่เมืองเตง แต่ทว่าไทจูเกี๋ยนก็ถูกสั่งประหารโดยเตงเติ้งก๋ง เนื่องด้วยไทจูเกี๋ยนคิดเป็นไส้ศึกให้กับเมืองจิ้นเพื่อหวังจะมาโจมตีเมืองเตง ทำให้เขาต้องพาบุตรชายของไทจูเกี๋ยนคือ ก๋งจูเซ่ง หนีไปยังเมืองหงอ(รัฐอู๋)

ตอนที่เขากับก๋งจูเซ่งหนีไปยังเมืองหงอ(อู๋)นั้น ในนิยายเลียดก๊กกล่าวไว้ว่า เขาได้รับความช่วยเหลือจากหมอตงโกก๋ง (东皋公) กับชาวประมงชื่อยี่เตียงหยิน และผู้หญิงนิรนามนางหนึ่งที่ไม่ทราบชื่อ โดยหมอตงโกก๋งได้ให้เขาหลบซ่อนตัวจากทหารเมืองฌ้อ(ฉู่) ส่วนยี่เตียงหยินกับผู้หญิงนิรนามก็ช่วยหาข้าวให้เขากับก๋งจูเซ่งได้กิน จากนั้นทั้งสองคนก็ได้ถึงเมืองหงอ(อู๋) หงออ๋องเหลียวก็อนุญาตให้ชุบเลี้ยง เมื่อได้มาอยู่ในเมืองหงอ(อู๋) เขาก็ได้เป็นเพื่อนกับจวนจูและอุปราชกีก๋อง มีเรื่องเล่าว่า เมื่อเขามาถึงเมืองหงอ(อู๋)นั้น สีผมก็เริ่มเปลี่ยนเป็นสีขาว จึงสันนิษฐานว่าเขาอาจมีความเครียดระหว่างการหลบหนีเป็นเวลานาน

ต่อมาเขาได้ร่วมมือกับจวนจูและอุปราชกีก๋อง ได้วางแผนลอบสังหารอ๋องเหลียวเป็นผลสำเร็จ อุปราชกีก๋องจึงได้ปกครองเมืองหงอ(อู๋) เมื่อกีก๋องต้องการจะโจมตีเมืองฌ้อ(ฉู่) เขาได้เสนอชื่อซุนบู๊ให้เป็นแม่ทัพใหญ่ คอยคิดกลยุทธ์สำหรับการศึกทั้งปวง จากนั้นเขาได้เป็นหนึ่งในขุนพลที่ยกทัพไปปราบเมืองฌ้อ(ฉู่) ทางเมืองฌ้อ(ฉู่)ได้ส่งซิมมีทรุดคอยต้านทานการโจมตีของเมืองหงอ(อู๋) แต่พ่ายแพ้และเมืองหลวงก็ถูกยึด ฌ้อเจียวอ๋องซึ่งเป็นผู้นำของเมืองฌ้อ(ฉู่)ในตอนนั้นได้หลบหนีไป มีเรื่องเล่าอีกว่า เมื่อเมืองหลวงของฌ้อ(ฉู่)ถูกยึดได้แล้ว เขาก็ได้เดินทางไปยังสุสานของฌ้อเพงอ๋อง (อดีตเจ้านายของเขา) และสั่งให้ทหารทำการขุดสุสาน เมื่อเจอศพของฌ้อเพงอ๋อง เขาก็เกิดความโกรธแค้นเนื่องด้วยฌ้อเพงอ๋องเคยเชื่อคำยุยงของฮุยบอเก๊กจนสั่งประหารพ่อและพี่ชายของเขา เขาได้คว้ากระบองมาและทุบศพของฌ้อเพงอ๋องจนแหลกละเอียด

ต่อมา เมืองอวด(เยว่)กับเมืองหงอ(อู๋)ก็ได้ทำศึกกัน ปรากฏว่ากีก๋องได้รับบาดเจ็บเป็นแผลบาดทะยักเสียชีวิต ลูกชายของกีก๋องคือฮูเฉจึงได้ครองเมืองหงอ(อู๋)ต่อจากบิดา เมื่อครั้นหงออ๋องฮูเฉ(อู๋อ๋องฟูไช)มีชัยชนะเหนืออวดอ๋องเกาเจียน(เยว่อ๋องโกวเจี้ยน) เขาได้เสนอให้กำราบเมืองอวดให้ราบคาบ แต่ฮูเฉได้ปฏิเสธคำแนะนำของเขา แต่ไปรับคำแนะนำของเป๊กพีแทน เมื่อเกาเจียนสามารถฟื้นฟูแคว้นได้ด้วยความช่วยเหลือของฮวมเล้และบุนจง หงอจูสู่ก็พยายามเตือนให้เตรียมการระมัดระวัง แต่ฮูเฉก็ปฏิเสธอีก จนสุดท้ายฮูเฉจึงบังคับให้เขากระทำการอัตวินิบาตกรรม

ก่อนที่เขาจะตาย เขาได้สั่งลูกน้องว่า "ถ้าข้าตายแล้ว เจ้าจงควักเอาลูกตาของเราทั้งสองข้างไปติดไว้ที่บานประตูเมืองฝ่ายตะวันออก เราจะขอดูกองทัพเมืองอวด(เยว่)ทำลายเมืองหงอ(อู๋)" ครั้นสั่งเสียเสร็จ ก็เอากระบี่เชือดคอตาย จากนั้นอีก 11 ปีต่อมา เกาเจียนก็ทำลายเมืองหงอได้สำเร็จ ส่วนฮูเฉก็ได้ฆ่าตัวตายที่เขาอุยซู (姑蘇山)

 วัฒนธรรมร่วมสมัย 
ปี 1997 ลู่ซู่หมิง ผู้ซึ่งเคยรับบทเป็นกวนอู ในเรื่อง สามก๊ก ในปี 1994 ได้รับบท อู๋ จื่อซฺวี ในเรื่อง ซุนหวู่ ตำราพิชัยสงคราม
# แคนซัสซิตี (รัฐมิสซูรี)
แคนซัสซิตี  เป็นเมืองที่ใหญ่ที่สุดของรัฐมิสซูรี ในเคลย์เคาน์ตี แพลตต์เคาน์ตีและแจ็กสันเคาน์ตี ของสหรัฐอเมริกา ครอบคลุมพื้นที่ 318 ตร.ไมล์ (820 ตร.กม.) จากข้อมูลปี ค.ศ. 2010 มีประชากร 459,787 คน และในเขตมหานครมีประชากร 2.1 ล้านคนAnnual Estimates of the Population of Metro and Micropolitan Areas มีการตั้งถิ่นฐานอย่างถาวรตั้งแต่ ค.ศ. 1821 ต่อมาเจริญเติบโตจนกลายเป็นนิคมแห่งเวสต์พอร์ต ซึ่งจัดตั้งขึ้นใน ค.ศ. 1833 และกลายเป็นเมืองชื่อ ทาวน์ออฟแคนซัส ใน ค.ศ. 1838 เปลี่ยนชื่อเมืองเป็น ซิตีออฟแคนซัส และเปลี่ยนเป็นชื่อปัจจุบันในปี ค.ศ. 1889

เมืองเป็นที่รู้จักด้านเพลงแนวแจ๊ซและบลูส์ เช่นเดียวกับอาหาร ที่เป็นที่รู้จักอย่าง บาร์บีคิวสไตล์แคนซัสซิตี
# ท่าอากาศยานฮาจิโจจิมะ
ท่าอากาศยานฮาจิโจจิมะ    เป็นท่าอากาศยานท้องถิ่น รองรับเที่ยวบินภายในประเทศ ที่ตั้งอยู่เกาะฮาจิโจ มหานครโตเกียว
# แว็งซ็อง กงปานี
แว็งซ็อง ฌ็อง อึมปัว กงปานี (เกิด 10 เมษายน ค.ศ. 1986) เป็นผู้จัดการทีมและอดีตนักฟุตบอลชาวเบลเยียม ปัจจุบันเป็นหัวหน้าผู้ฝึกสอนของไบเอิร์นมิวนิก สโมสรในบุนเดิสลีกา ในช่วงของการเป็นนักฟุตบอล เขาเคยได้รับตำแหน่งเป็นกัปตันทีมของแมนเชสเตอร์ซิตี และพาทีมคว้าแชมป์พรีเมียร์ลีก 3 สมัย ในฤดูกาล 2011–2012, 2013–2014 และในปี 2017–2018

รูปแบบการเล่น
กงปานีได้ถือว่าเป็นหนึ่งในกองหลังที่ดีสุดในโลก และในประวัติศาสตร์พรีเมียร์ลีก เขาได้รับการยอมรับว่าเป็นเซ็นเตอร์แบ็กที่ชาญฉลาดและมีร่างกายที่แข็งแกร่ง มีความสามารถในการเล่นลูกกลางอากาศ การเคลื่อนที่ และความเป็นผู้นำที่ยอดเยี่ยม รวมถึงเทคนิคและการกระจายที่ดี นอกจากนี้ เขายังเป็นแท็กเกอร์ที่แม่นยำมาก มีสัมผัสในการวางตำแหน่งที่แข็งแกร่ง และอ่านเกมและคาดเดาคู่ต่อสู้เก่ง แม้ว่าจะมีทักษะเหล่านี้ เขาก็ยังต่อสู้กับอาการบาดเจ็บตลอดอาชีพการแข่งขัน

สถิติอาชีพ
สโมสร
สโมสรฤดูกาลลีกเนชันนอลคัพลีกคัพยุโรปอื่น ๆ รวมดิวิชันลงเล่นประตูลงเล่นประตูลงเล่นประตูลงเล่นประตูลงเล่นประตูลงเล่นประตูอันเดอร์เลคต์2003–04เบลเจียนเฟิสต์ดิวิชัน29250—90104422004–05เบลเจียนเฟิสต์ดิวิชัน32210—70—4022005–06เบลเจียนเฟิสต์ดิวิชัน12110—61—192รวม73570—221101036ฮัมบัวร์เกอร์ เอ็สเฟา2006–07บุนเดิสลีกา60002150—1312007–08บุนเดิสลีกา22140—112—3732008–09บุนเดิสลีกา1000—00—10รวม2914021162—514แมนเชสเตอร์ซิตี2008–09พรีเมียร์ลีก341101090—4512009–10พรีเมียร์ลีก2523040——3222010–11พรีเมียร์ลีก370500080—5002011–12พรีเมียร์ลีก313100090104232012–13พรีเมียร์ลีก261400060103712013–14พรีเมียร์ลีก284203041—3752014–15พรีเมียร์ลีก250100070003302015–16พรีเมียร์ลีก142001070—2222016–17พรีเมียร์ลีก113202000—1532017–18พรีเมียร์ลีก171101120—2122018–19พรีเมียร์ลีก17110304010261รวม265182101515613036020อันเดอร์เลคต์2019–20เบลเจียนเฟิสต์ดิวิชัน15130———181รวมทั้งหมด382253501729444053231

นานาชาติ
ทีมชาติปีลงเล่นประตูเบลเยียม200480200560200620200750200860200920201071201110120126220134020141102015502017302018120201920รวม894

สถิติผู้จัดการ

ทีมตั้งแต่ถึงสถิติอันเดอร์เลคต์ (ผู้เล่น-ผู้จัดการ)1 กรกฎาคม 201922 สิงหาคม 2019อันเดอร์เลคต์17 สิงหาคม 20201 มิถุนายน 2022เบิร์นลีย์14 มิถุนายน 202229 พฤษภาคม 2024ไบเอิร์นมิวนิก29 พฤษภาคม 2024ปัจจุบันรวม

เกียรติประวัติ
นักเตะ

แมนเชสเตอร์ซิตี
พรีเมียร์ลีก: 2011–12, 2013–14, 2017–18, 2018–19
FA Cup: 2010–11, 2018–19;
EFL Cup: 2013–14, 2015–16, 2017–18, 2018–19
เอฟเอคอมมิวนิตีชีลด์: 2012, 2018

ทีมชาติเบลเยียม
ฟุตบอลโลก อันดับที่ 3: 2018

ผู้จัดการ
เบิร์นลีย์
อีเอฟแอลแชมเปียนชิป: 2022–23
ไบเอิร์นมิวนิก
บุนเดิสลีกา: 2024–25
อ้างอิง

แหล่งข้อมูลอื่น

Vincent Kompany profile at the Manchester City F.C. website
# สมอลล์วิลล์ (ฤดูกาลที่ 10)
สมอลล์วิลล์ (ฤดูกาลที่ 10) เป็นฤดูกาลสุดท้ายของซีรีส์นี้โดยออกอากาศตอนแรกเมื่อวันที่ 24 กันยายน 2010 และออกอาาศตอนสุดท้ายเมื่อวันที่ 13 พฤษภาคม 2011 โดยในฤดูนี้ตวะครเก่าๆได้กลับมาหลายตัวโดยเฉพาะ เล็กซ์ ลูเธอร์
# ซามูเอล ริชาร์ด เดวีส์
ซามูเอล ริชาร์ด เดวีส์  เป็นนักฟุตบอลชาวอังกฤษในตำแหน่ง กองหน้า และเป็นผู้ร่วมก่อตั้งทีม เอซี มิลาน กับ เฮอร์เบิร์ต คิลปิน 

โดยลูกชายของเขาคือ คาร์โล เดวีส์ ก็เป็นนักฟุตบอลของเอซี มิลานเช่นเดียวกัน
# กูดิสันพาร์ก
กูดิสันพาร์ก  เป็นสนามฟุตบอลในเขตวอลตันของเมืองลิเวอร์พูล 2 ไมล์ (3 กม.) ทางเหนือของใจกลางเมือง เป็นสนามเหย้าของเอฟเวอร์ตันมาตั้งแต่ปี ค.ศ. 1892 และมีความจุทั้งหมด 39,414 ที่นั่ง

 แหล่งข้อมูล 

 Goodison Park at The Everton Collection
 Goodison Park at TripAdvisor
# สนามกีฬายูเวนตุส
สนามกีฬายูเวนตุส  หรือที่เรียกว่า สนามกีฬาอลิอันซ์ (Allianz Stadium) ด้วยเหตุผลด้านผู้สนับสนุน เป็นสนามฟุตบอล ที่ตั้งอยู่ในเมืองตูริน และเป็นสนามกีฬาเหย้าของสโมสรฟุตบอลยูเวนตุส โดยสนามแห่งนี้สร้างบนที่ตั้งเดิมของสตาดีโยเดลเลอัลปี สนามฟุตบอลประจำเมืองตูริน
# นกโจรสลัด
นกโจรสลัด หรือ นกฟรีเกต เป็นนกทะเลขนาดกลาง-ใหญ่ ที่อยู่ในวงศ์ Fregatidae มีเพียงสกุลเดียวเท่านั้น คือ Fregata ในอันดับ Pelecaniformes อันดับเดียวกันกับนกกระทุง

มีรูปร่างโดยรวม คือ มีปากยาวกวางหัวและเป็นรูปทรงกระบอก ปลายจะงอยปากทั้งสองเป็นขอบแนวสบเรียบ รูจมูกเล็กลักษณะเป็นรองยาว ถุงใต้คางเล็กแต่พองออกได้ ปากยาวมาก ปลายปากแหลม ขนปลายปากเส้นสุดท้ายหรือเส้นนอกสุดยาวที่สุด หางเป็นหางแบบเว้าลึก มีขนหาง 12 เส้น แข็งเล็กและสั้น ประมาณ 1 ใน 5 ของความยาวปาก นิ้วยาว โดยมีนิ้วที่ 3 ยาวที่สุด ปลายนิ้วเป็นเล็บยาว เล็บหยัก มีพังผืดนิ้วเป็นแบบตีนพัดเต็ม แต่มักมีขนาดเล็กและเชื่อมเฉพาะโคนนิ้ว ตัวผู้และตัวเมียมีลักษณะและสีสันแตกต่างกัน ทำรังเป็นกลุ่มตามพุ่มไม้เตี้ย หรือตามโขดหิน หรือพื้นทราย วางไข่เพียงครอกละ 1 ฟอง เปลือกไข่สีขาว จะช่วยกันกกไข่ทั้งตัวผู้และตัวเมีย ลูกนกแรกเกิดมีสภาพเป็นลูกอ่อนเดินไม่ได้ ใช้เวลาประมาณ 5 เดือน ลูกนกที่จะเริ่มออกมาจากรังเกาะกิ่งไม้ แต่ก็ยังต้องอยู่ในความดูแลของพ่อแม่อีกนานนับปี

พบกระจายพันธุ์อยู่ในทะเลเขตร้อนและเขตอบอุ่นทั่วโลก

นกโจรสลัดจัดเป็นนกที่บินได้ ที่เมื่อกางปีกออกแล้วถือว่าเป็นนกจำพวกหนึ่งที่มีขนาดใหญ่ที่สุด เพราะกางปีกออกแล้วจะมีความยาวจากปีกข้างหนึ่งไปจรดอีกข้างหนึ่งประมาณ 70-100 เซนติเมตร และสามารถบินอยู่บนอากาศได้เป็นเวลาหลายวัน โดยไม่ต้องลงพื้นดิน เป็นนกที่ทรงตัวได้ดี เนื่อวงจากปีกมีขนาดใหญ่และหางในการรับน้ำหนัก และทรงตัว

นกโจรสลัดเป็นนกที่กินเนื้อเป็นอาหาร มีพฤติกรรมชอบโฉบขโมยปลาจากนกอื่น เช่น นกนางนวลเป็นประจำ อันเป็นที่มาของชื่อเรียก แต่บางครั้งก็จะโฉบจับเหยื่อจากน้ำด้วยตัวเอง แต่ไม่สามารถที่จะดำน้ำได้ เป็นนกที่หากินในเวลากลางวัน และนอนหลับพักผ่อนในเวลากลางคืน นอกจากนี้ยังกินอาหารอย่างอื่นได้ด้วย เช่น ลูกเต่าทะเลแรกฟัก เป็นต้นFrigate Bird, นิตยสารแม็ค 7 ปีที่ 14 ฉบับที่ 7 พฤศจิกายน 2537

เป็นนกที่มีความแตกต่างระหว่างเพศผู้และเพศเมียอย่างชัดเจน เพศผู้เมื่อถึงวัยเจริญพันธุ์จะมีถุงใต้คางสีแดงสดเห็นชัดเจน จนเป็นเอกลักษณ์ ซึ่งถุงนี้มีไว้เพื่ออวดเพศเมียในฤดูผสมพันธุ์ เพื่อดึงดูดความสนใจจากเพศเมีย โดยจะป่องหรือเป่าถุงนี้ให้พองขึ้น

นกโจรสลัดได้ถูกจำแนกออกเป็น 5 ชนิด ได้แก่ จาก ITIS.gov 

 นกโจรสลัดแม็กนิฟิเชี่ยน (Fregata magnificens)
 นกโจรสลัดเอสเซนเชี่ยน (Fregata aquila)
 นกโจรสลัดเกาะคริสต์มาส (Fregata andrewsi)
 นกโจรสลัดใหญ่ (Fregata minor)
 นกโจรสลัดเล็ก (Fregata ariel)

พบได้ในประเทศไทย 3 ชนิด คือ นกโจรสลัดเกาะคริสต์มาส, นกโจรสลัดใหญ่ และนกโจรสลัดเล็ก โดยจะพบแถบหมู่เกาะและจังหวัดในภาคใต้ฝั่งทะเลอันดามัน เช่น อ่าวมาหยา หรือเกาะพีพี เป็นต้น นานครั้งจึงจะพบในแถบอ่าวไทยนกโจรสลัด Harrison, Peter; Peterson, Roger Tory (1991). Seabirds: A Complete Guide to the Seabirds of the World (Helm Identification Guides) . Christopher Helm Publishers Ltd. ISBN 071363510X.
# พระเอกใหญ่ ไหมไทย ใจตะวัน
คณะพระเอกใหญ่ ไหมไทย ใจตะวันเป็นวงดนตรีหมอลำไทย รับงานแสดงแบบสัญจร มีผู้สนับสนุนคือบริษัทจีเอ็มเอ็ม แกรมมี่ จำกัด(มหาชน) และเครื่องดื่มซูปเปอร์ลูกทุ่ง และอยู่ภายไต้สังกัดแกรมมี่โกลด์ ซึ่งในปี 2549-ปัจจุบัน เป็นปีทองของคณะพระเอกใหญ่ มีงานเพิ่มมากขึ้น มีคนในวงเยอะมากขึ้น รวมแล้วประมาณ 600 คน  และตั้งแต่ปี พ.ศ. 2551-ปัจจุบัน คณะพระเอกใหญ่ได้ทำการเปลี่ยนรูปแบบเวทีให้ยิ่งใหญ่ขึ้นกว่าเดิม โดยได้ทำหลังคาขนาดใหญ่ โดยขณะซ้อมวงหลังคาจะอยู่ในระดับเดียวกับเวที และพอเริ่มจะแสดงจะมีระบบไฮดรอลิกส์ และล้อขนาดเล็ก ดึงหลักคาให้ยกสูงขึ้น และมีจอสกอร์บอร์ดขนาดใหญ่ไว้ฉายภาพ และมีการปิดฤดูกาล ในช่วงฤดูฝน คือ พักการแสดง ระหว่างเดือน พฤษภาคม - กันยายน และเปิดฤดูกาลในช่วงฤดูหนาว
 นักร้องในวง 
 ไหมไทย ใจตะวัน
 มนต์แคน แก่นคูน
 รัชนก ศรีโลพันธุ์
 ไผ่ พงศธร
 ต่าย อรทัย
 ไอดิน อภินันท์
 ภู ศรีวิลัย
 ศิริพร อำไพพงษ์ (รับเชิญ)
 นีโน่ ปรีชา โพธิ์สุวรรณ
 ปูเป้ ดาหลา ธัญญาพร
 ไก่แก้ว ปิยะวงษ์
 ไหมพรม ใจตะวัน
 แฮ็ก เอกอมร
 แซ็ก ปัญญา
 น้องแนนกนกอร
 น้องใหม่ พัชรี
 ราชศักดิ์ ใจตะวัน
# ตำนานจักรพรรดิ อภินิหารฝ่ามือยูไล
ตำนานจักรพรรดิ อภินิหารฝ่ามือยูไล  เป็นการ์ตูนจีนจากประเทศฮ่องกง แต่งเรื่องโดย หวงยี่หลาง วาดภาพโดย หวงยี่หลาง  ตีพิมพ์และจัดจำหน่ายโดยสำนักพิมพ์บุรพัฒน์  พิมพ์ครั้งแรก 1 กุมภาพันธ์ 2546 โดยมีเนื้อเรื่องเป็นเรื่องราวของ "หลงเกอเอ๋อ" เด็กหนุ่มที่ชอบกินกบประหลาดจนทำให้มีพลังวัตรมหาศาลแฝงอยู่ในร่าง และวันหนึ่งเขาได้พบกับ "หลี่อู๋หมิง" ผู้สืบทอดฝ่ามือยูไลที่บาดเจ็บสาหัสจากการตามล่าของศัตรู หลี่อู๋หมิงถูกชะตากับหลงเกอเอ๋อ จึงถ่ายทอดฝ่ามือยูไลสามกระบวนท่าให้ เพื่อให้หลงเกอเอ๋อเป็นผู้สืบทอดฝ่ามือเทพคนต่อไป และใช้ฝ่ามือยูไลนี้ปกป้องบ้านเมืองช่วยเหลือผู้ที่เดือดร้อนต่อไป เหมือนชะตาเล่นกับเขา จนในที่สุดเขาได้เกี่ยวพันธ์กับจอมมารมากมายในยุทธ์ภพ และผู้ก่อตั้งราชวงศ์ซ่ง หรือซ้อง

 ตัวละคร 

 เพลงฝ่ามือเทพยูไลและพุทธศาสตรา 

ผ่ามือเทพยูไลกระบวนท่าที่หนึ่ง ปฐมแสงธรรม  พุทธศาตรา ดาบมังกรทอง
ผ่ามือเทพยูไลกระบวนท่าที่สอง แสงธรรมอร่าม  พุทธศาตรา ดาบศีลอำไพ
ผ่ามือเทพยูไลกระบวนท่าที่สาม พระโยกขุนเขา  พุทธศาตรา คฑาอัสนีสะท้าน
ผ่ามือเทพยูไลกระบวนท่าที่สี่ พระธรรมคัมภีร์ พุทธศาตรา บรรทัดอัสนี 
ผ่ามือเทพยูไลกระบวนท่าที่ห้า  อรหันต์สุขาวดี  พุทธศาตรา จักรคัมภีร์นิพพาน
ผ่ามือเทพยูไลกระบวนท่าที่หก แสงธรรมเจิดจ้า  พุทธศาตรา กระบี่ริกธาตุ
ผ่ามือเทพยูไลกระบวนท่าที่เจ็ด พุทธปาฏิหาริย์  พุทธศาตรา ทลายภพ
ผ่ามือเทพยูไลกระบวนท่าที่แปด พระธรรมไร้ขอบเขต  พุทธศาตรา สะท้านฟ้า
ผ่ามือเทพยูไลกระบวนท่าที่เก้า ชุมนุมหมื่นพุทธ  พุทธศาตรา ดาบอัคคีเบิกฟ้า กระบี่น้ำแข็งผนึกโลกา

 เทพศาสตราและมารศาตรา  

กระบี่ฟ้า
ดาบอัสนี้
ดาบมารไท่หยวน
กระบี่หลิงหลง
กระบี่เทวะ
พลองปราบมาร

 กระบวนท่าที่ปรากฏในเรื่อง 
1.  ปฐมแสงธรรม

เคล็ดการฝึก : ตั้งจิตให้มั่น ทำใจให้สงบ ตามองจมูก จมูกผ่อนลมหายใจ รวบรวมลมปราณ แผ่ไปทั่วร่าง

2. แสงธรรมอร่าม

เคล็ดการฝึก : รวมพลังสู่ท้องน้อย ไหลเวียนทั่วร่าง กางมือรอบทิศ รวบรวมจิตใจ ปล่อยพลังออกไป

3. พระโยกขุนเขา

เคล็ดการฝึก : รวมพลังลมปราณลงสู่ท้องน้อย เปล่งเสียงหัวเราะแบบดีใจออกมา

4.  พุทธรรมคัมภีร์

เคล็ดการฝึก : หลักของฝ่ามืออยู่ที่สมาธิ ใช้จิตนำกำลังจึงอาจมีชัย รวบรวมสมาธิ ควบคุมลมปราณไว้ตามจุดต่าง ๆ ถ่ายเทไปมา

หลังจากใช้ออก ภายในว่างเปล่า คืนสู่ความสงบ 

5. พระแดนสุขาวดี

เคล็ดการฝึก : รวบรวมลมปราณ ผสานให้เป็นหนึ่ง คุ้มครองทั่วร่าง หาไม่สิ้นลม

6. แสงธรรมเจิดจ้า

เคล็ดการฝึก : เปล่งลมปราณขึ้น  ร่างกายผ่อนคลาย เปลี่ยนแปลงฉับพลัน ลมปราณหมุนวน

7. พุทธปาฎิหาริย์

เคล็ดการฝึก : รวมพลังทั้งแปดทั่วร่าง ให้เป็นหนึ่งเดียว ลงสู่ทะเล จากทะเลย้อนกลับสู่จุดเริ่มต้น กระจายทั่วร่าง ก่อเกิดพลัง

8. พระธรรมไร้ขอบเขต

เคล็ดการฝึก : รวบรวมลมปราณ หายใจเป็นหนึ่ง เสมือนสายน้ำ มุ่งสู่เบื้องบน

9. ชุมนุมหมื่นพุทธ

เคล็ดการฝึก : ผสานหยินและหยาง เข้าสู่ลมปราณ จากทรายเป็นหิน  จากหินเป็นหุบเขา ชีพจรทั่วร่าง ไหลเวียนไม่ขาด รักษาสมดุล 

ก่อเกิดอานุภาพ

.

ถ้ามีลมปราณมากพอ รู้จักพลิกแพลง ก็จะยิ่งมีอานุภาพ

.